மாற்கு எழுதின சுவிசேஷம்

இயேசு என்னும் ஊழியன்

இப்புத்தகத்தை ஆக்கியோன் குறித்து

* மாற்கின் சுவிஷேசத்தை எழுதிய மாற்கு, "யோவான்மாற்கு" என்றும் அழைக்கப்படுகிறார் அப் 12:12

* மாற்கு என்னும் பெயருக்கு "பண்பட்டவர்" அல்லது '"ஒளிர்கிறவர்" என்று பொருள்.

இவர் பர்னபாவிற்கு உறவினர் (கொலோ 4:10)

இயேசு கெத்சேமனே தோட்டத்தில் கைது செய்யப்பட்டபோது நிர்வாணமாக ஓடிப்போன வாலிபன் இவராக இருக்கலாம் (14:51-52)

* மாற்குவின் விசுவாச மாற்றத்திற்கு பேதுருவே காரணம் (1பேது 5:13)

* ஏரோதினால் பேதுரு சிறைச்சாலையில் அடைக்கப்பட்டிருந்தபோது, சீஷர்கள் ஜெபம் பண்ணும்படி எருசலேமில் இவரது தாயாரான மரியாளின் வீட்டில் கூடினார்கள்

• ( 12:12)

* யோவான்மாற்கு முதலாவது மிஷனரிப்பயணத்தில் பர்னபாவோடும், சவுலோடும் கூடச் சென்றார் (அப் 12:25,13:5) ஆனால் சீக்கிரத்திலேயே எருசலேமுக்கு திரும்பிச்சென்றுவிட்டார் (அப் 13:13)

இரண்டாவது பிரயாணத்தின்போது யோவான்மாற்குவை அழைத்துக்கொண்டுபோக பர்னபா விரும்பினாலும், முதலாவது பிரயாணத்தில் மாற்கு பாதியில் விலகியதால் மாற்குவை சேர்த்துக்கொள்ளக்கூடாது என்று பவுல் எதிர்ப்பு தெரிவித்தார். இறுதியாக பர்னபா யோவான்மாற்குவை சேர்த்துக்கொண்டும், பவுல் சீலாவை சேர்த்துக்கொண்டும் தனித்தனியே வெவ்வேறு திசைகளில் சென்றார்கள் ( 15:36-41)

* பின்னாளில் பவுல் தனது நிருபங்களில் மாற்குவை உடன்வேலையாள்(பிலமோன்24, கொலோ4:10) என்று அழைக்கிறார். பவுலின் ஊழியத்திற்கு பிரயோஜனம் உள்ளவராக இருந்தார் (2தீமோ 4:11)

மாற்கு சுவிஷேசத்தின் பின்னணி

* இயேசு கிறிஸ்துவின் வாழ்க்கை சரிதத்தை சொல்லும் நான்கு சுவிஷேசங்களில் இதுவே மிகச் சிறியது.

* மாற்கின் கிறிஸ்துவைக் குறித்த சுவிஷேசம் ரோமர்களில் இரண்டு பிரிவினருக்காக எழுதப்பட்டது.

1. ரோமர்களுக்கு சுவிஷேசம் அறிவிக்க இது எழுதப்பட்டது.

இதன் ஆரம்பத்திலேயே இயேசு தேவனுடைய குமாரனாக காண்பிக்கப்படுகிறார் 1:1

· இயேசுவின் வார்த்தைகளை காட்டிலும் அவரது பணியை முக்கியத்துவப்படுத்தி தேவனுடைய மற்றும் மனிதனுடைய வேலையாளாக காண்பிக்கிறார் 10:42-45

2. ரோம கிறிஸ்தவர்களுக்கு இது எழுதப்பட்டது.

ரோம சக்கரவர்த்தியான நீரோவின் ஆளுகையில் உபத்திரவத்தை அனுபவித்துக் கொண்டிருந்த ரோமாபுரியில் இருந்த புறஜாதியாரான கிறீஸ்தவர்களை தைரியப்படுத்த மாற்கு இதை எழுதினார்.

* உலகமக்கள் அனைவரையும் சீஷர்களாகும்படி அழைத்த இயேசுவின் அழைப்பை முன்னிறுத்துவதும், அதற்கெதிரான

கருத்துக்களை முறியடிப்பதுவும் மாற்கு சுவிஷேசத்தின் பிரதான நோக்கமாயிருந்தது.

மாற்குவை பொறுத்தவரையில் சீஷத்துவம் என்பது வெறுமனே ஏதோ நடத்தை விதிகளை அனுசரிப்பதல்ல மாறாக அது இயேசுவோடுள்ள திட்டவட்டமான உறவு.

இந்த ஐக்கியம் என்பது இயேசுவை நம்புவது, தனது நடத்தையை சரிசெய்வது, அவரது உபதேசங்களை கைககொள்வது, அவரோடுள்ள உறவினால் மாற்றமடைவது.

* -சீஷத்துவம் என்பது இயேசு ஏற்றுக்கொள்ளப்படாமல் தள்ளிவிடப்பட்டதை போன்ற உள்ள சூழ்நிலைக்கும் முகம்கொடுக்க நம்மை ஆயத்தமாக்குவது.

மாற்கு சுவிஷேசத்தின் தனிச்சிறப்புக்கள்

1.மற்றவற்றோடு ஒப்பிடுகையில் மாற்கின் சுவிஷேசம் சுருக்கமானதும், அதிக அடர்த்தி இல்லாததுமான சுவிஷேசம்.

மாற்கு இயேசுவின் வம்சவரலாற்று பட்டியலை தவிர்த்திருக்கிறார்.

. இயேசுவின் பொதுஊழியத்தை வனாந்தரத்தில் யோவானிடத்தில் பெற்ற ஞானஸ்நானத்தோடு ஆரம்பிக்கிறார்.

. இயேசு உயிர்த்தெழுந்து தரிசனமான நிகழ்வுகளை குறிப்பிடாமல் அவசரகதியில் மாற்கின் சுவிஷேசம் முடிவடைகிறது.

நடுக்கமும் திகிலும் அவர்களைப் பிடித்தபடியால், அவர்கள் சீக்கிரமாய் வெளியே வந்து, கல்லறையை விட்டு ஓடினார்கள்; அவர்கள் பயந்திருந்த படியினால் ஒருவருக்கும் ஒன்றும் சொல்லாமற் போனார்கள். 16:8

2. மற்றவற்றோடு ஒப்பிடுகையில் மாற்கின் சுவிஷேசம் இயேசுவின் வார்த்தைகளை காட்டிலும் அவரது பணியை முக்கியத்துவப்படுத்துகிறது.

* முழுப்புத்தகத்திலும் அற்புதங்கள் குறித்த சம்பவங்கள் அதிக இடத்தை எடுத்துக் கொள்வதோடு அவை முழுவிபரங்களோடு பதிவுசெய்யப்பட்டுள்ளது. (6:14-29,7:1-23,9:14-29,12:28-34).

அதேவேளையில் இயேசுவின் உபதேசங்கள் குறைந்த அளவிலும் அதிக விபரங்களின்றியும் சொல்லப்பட்டிருக்கின்றது.

பாக்கிய வசனங்களோ, கர்த்தருடைய ஜெபமோ இடம்பெறவில்லை.

. மாற்கில் 4 உவமைகள் மாத்திரமே உள்ளன.

• ஆனால் 19 அற்புதங்கள் விரிவான முறையில் பதிவுசெய்யப்பட்டுள்ளது.

3. மாற்கின் சுவிஷேசம் ஒரு அவசரத்தன்மையை வெளிப்படுத்துகிறது.

அ) சுவிஷேசத்தை வாசிக்கும் வாசகர் சுவிஷேசத்தின் செய்தியை விரைவாய் ஏற்றுக்கொள்ள வேண்டும் என்னும் அவசரம்.

''காலம் நிறைவேறிற்று, தேவனுடைய ராஜ்யம் சமீபமாயிற்று'' 1:15

"இவைகளெல்லாம் சம்பவிக்குமுன்னே இந்தச் சந்ததி ஒழிந்துபோகாது" 13:30, 9:1 (ஒப்பிடுக)

ஆ) இயேசு கிறிஸ்துவை பணியாளாக முன்னிறுத்தும் அவசரம்.

· தமிழில் உடனே என்றும் ஆங்கிலத்தில் immediately என்றும் கிரேக்கத்தில் euthys சொல்லப்படும் வார்த்தையானது பழைய எற்பாட்டில் 4 முறை மட்டுமே வருகிறது. புதிய ஏற்பாட்டில் 59 முறை வருகிறது. மாற்கின் சுவிஷேசத்தில் 41 முறை வருகிறது. காரணம் என்ன?

இங்கே வேலையாளாகக் காட்டிப்படும் இயேசு, ஒரு நல்ல வேலைக்காரன், அவருக்கு கொடுக்கப்பட்ட அல்லது கட்டளையிடப்பட்ட பணியை தாமமில்லாமல் உடனே செய்கிறவர்.

4. மாற்கின் சுவிஷேசம் இயேசுவை மனிதனாக அழகுற எடுத்துக்காட்டுகிறது.

இயேசுவுக்கு பசியுண்டாயிற்று (11:12) அவர் சோர்வடைந்தார் (6:31)

* எல்லாவித மனித உணர்ச்சிகளையும் அவர் காண்பித்திருக்கிறார்: மனதுருக்கம் (1:41) கோபம் (3:5) துக்கம் (3:5) ஆச்சரியம் (6:6)

இரக்கம் (6:34) விசனம் (10:14) வேதனை (14:34)

• புதிய ஏற்பாட்டில் மாற்கின் சுவிஷேசத்தில் மாத்திரமே இயேசு "மரியாளின் குமாரன்" என்று அழைக்கப்படுகிறார் (6:3)

* இதிலே மாத்திரம்தான் இயேசு "தச்சன்" என்று அழைக்கப்படுகிறார் (6:3). மத்தேயுவின் சுவிஷேசத்தில் "தச்சனுடைய குமாரன்" என்று அழைக்கப்படுகிறார். (மத் 13:55)

5. மாற்கு அடிக்கடி யூதர்களின் காரியங்களை விபரிக்கிறாரேயன்றி ரோமர்களின் காரியங்களை விபரிக்கவில்லை

ஒருபக்கத்தில் பார்த்தால் மாற்கு யூத சட்டங்களை குறித்து சொல்லவில்லை. பழைய ஏற்பாட்டுத் தீர்க்கதரிசனத்தை ஒரேயொரு முறை மாத்திரமே குறிப்பிடுகிறார்.

இன்னெரு பக்கத்தில் மாற்கின் வாசகர்களில் பலரும் யூத வழக்கங்களை அறியாதவர்களாயிருந்தார்கள். இஸ்ரவேல் மற்றும் முழு உலகத்திற்கான தேவனுடைய வேலையை நிறைவேற்ற இயேசு வந்தார் என்பதை புரிந்து கொள்ள அவர்களுக்கு யூத வழக்கங்கள் குறித்த அறிவைப் புகட்ட மாற்கு அவற்றை விளக்கிச் சொல்லவேண்டியிருந்தது.

* 7:3-4ல் யூதர்களின் சுத்தீகரிக்கும் வழக்கம் விளக்கிச் சொல்லப்படுகிறது. இதை 10:12 உடன் ஒப்பிட்டால் ரோமர்களின் விவாகரத்து சட்டத்தை அவர்கள் அறிந்திருப்பதினால் விளக்கிச் சொல்லப்படவில்லை.

1ம் நூற்றாண்டின் பாலஸ்தீனத்தில் பொதுவான மொழியாக இருந்த அரமேய மொழிச் சொற்களுக்கான அர்த்தத்தை சொல்லுகிறார்: பொவனெர்கேஸ் (3:17), தலீத்தாகூமி (5:41), கொர்பான் (7:11), எப்பத்தா(7:34), பர்திமேயு (10:46), அப்பா(14:36), கொல்கொதா (15:22), எலோயீ! எலோயீ! லாமா சபக்தானி (15:34)

• ஆனால் லத்தீன் மொழிச் சொற்களுக்கான அர்த்தம் சொல்லப்படவில்லை: லேகியோன் (5:9,15), டெனாரியஸ் (ஒருபணம்) (12:15), பிரிடோரியம் (அரண்மனைக் கூடம்)(15:16),நூற்றுக்கு அதிபதி (15:19)

6. மாற்கின் சுவிஷேசம் இயேசுவின் பாடுகளுக்கும் மரணத்திற்கும் மிகுந்த முக்கியத்துவம் அளிக்கிறது.

• 3:6லிலேயே இயேசுவை கொல்ல நடக்கும் சதியாலோசனை சொல்லப்படுகிறது. (மத் 12:14, லூக் 19:47

ஒப்பிட்டு பார்க்கவும்)

அவரது பாடுகளைக் குறித்து மூன்று முன்னறிவிப்புக்கள் (8:31,9:31,10:33-34)

7.மாற்கு ரோமர்களின் நேரக்கணக்கீட்டு முறையையே பயன்படுத்துகிறார்.

* யூதர்களின் நேரக்கணக்கீட்டு முறையும் ரோமர்களின் நேரக்கணக்கீட்டு முறையும் வித்தியாசமானது.

• யூதர்களின் நாள் அதிகாலையில் ஆரம்பித்து சூரிய அஸ்தமனத்தில் முடிகிறது.

* (15:25ல் மூன்றாம் மணிவேளை "அவரை சிலுவையில் அறைந்தபோது". யோவான் 19:14ல் ஆறாம் மணிவேளை அது இறுதியாக இயேசுவை சிலுவையில் அறையும்படி தீர்ப்பு சொல்ல பிலாத்து நியாயசனத்தில் உட்கார்ந்த நேரம்)

. நாம் தற்போது பயன்படுத்துவது ரோமாகளின் நேரக்கணக்கீட்டு முறை. இதில் நாள் ஆரம்பிப்பது நடுஇரவில் . நேரம் 12 மணி இடைவெளிகளாக பிரிக்கப்பட்டிருக்கிறது.

நேரம்

ரோம நேரம்

யூத நேரம்

12:00 நடுஇரவு

நாளின் துவக்கம்

6ம் மணி இரவு

3:00 காலை

3ம் மணி பகல்

9ம் மணி இரவு

6:00 காலை

6ம் மணி பகல்

நாளின் துவக்கம் சூரிய உதயம்

9:00 காலை

9ம் மணி பகல்

3ம் மணி பகல்

12:00 மதியம்

12ம் மணி பகல்

6ம் மணி பகல்

3:00 மாலை

3ம் மணி மாலை

9ம் மணி பகல்

6:00 மாலை

6ம் மணி மாலை

12ம் மணி சூரிய அஸ்தமனம்

9:00 இரவு 

9ம் மணி மாலை

3ம் மணி இரவு 

8. மாற்கின் சுவிஷேசம் இரகசியத்தை மையமாக கொண்டிருக்கிறது

. இயேசுவின் சொந்த சீஷர்களே அவர் யாரென்று புரிந்துகொள்வில்லை (4:41,6:51-52)

* இயேசு தாம் யாரென்பதையும், தமது அற்புத செய்கைகளையும் அறிவிக்க வேண்டாம் என்று கட்டளை இடுகிறார்  (1:23-25,43-44,3:11-12,5:43,7:36, 8:30,9:9).

இயேசு சொல்லுவதை மற்றவர்கள் புரிந்துகொளாதபடி அவர் உவமைகளினால் பேசினார் (4:10-12). * எல்லையில்லாத தேவனுடைய ஞானம் இயேசுவில் வெளியரங்கமாகி மகிமையடைகிறது.

9. மாற்கு இயேசுவின் சீஷர்களின் தவறுகளை முக்கியப்படுத்திக் காண்பிக்கிறார்.

* ஏற்றுக்கொள்ளாமை (4:41,6:51-52,8:14-21)

சுயநலம் 8:32,9:32-34,10:35-41

• இயேசுவைக் காட்டிக்கொடுத்தல், மறுதலித்தல், கைவிடுதல் (14:10-11,17-21, 26-31, 37-38, 44- 45,50,66-72)

. மாற்கின் சுவிஷேசம் சீஷர்களின் விசுவாசமின்மை திருத்தப்பட்டதாக எந்த தகவலும் தராமல் முடிவடைகிறது.

• யூதாசின் குற்ற உணர்வு (மத் 27:3-10)

. அல்லது பேதுருவின் திருந்துதல் (யோவான் 21:15-19)

• அல்லது இயேசுவின் உயிர்த்தெழுதலுக்குபின் பதினொருவருக்கும் இயேசுவோடு உண்டான இணக்கம் மத் 28:18-20 லூக்கா 24:36-53 யோவான் 20:19-21:14

பாக்கியங்களும் சாபங்களும்

பாக்கியங்கள் 5:3-12

சாபங்கள் 23:13-33

பரலோகராஜ்யம் எளிமையுள்ளவர்களுக்கானது வச 3

பரலோகராஜ்யம் பூட்டப்பட்டது வச 13

துயரப்படுகிறவர்கள் ஆறுதலடைவார்கள் வச4

துக்கிக்கிறவர்களை வேதனைப்படுத்துகிறார்கள் வச14

சாந்தகுணமுள்ளவர்கள் பூமியைச் சுதந்தரித்துக்கொள்ளுவார்கள் வச5

மதவெறியர்கள் சுற்றித்திரிகிறார்கள் வச15

நீதியின்மேல் பசிதாகமுள்ளவர்கள் திருப்தியடைவார்கள். வச 6

விதிகளை சாதகமாக பயன்படுத்தி மோசடி செய்கிறார்கள் ໙ 16-22

இரக்கமுள்ளவர்கள் இரக்கம் பெறுவார்கள் வச 7

இரக்கம் காட்டாமல் விட்டுவிடப்படுகிறது வச 23,24

இருதயத்தில் சுத்தமுள்ளவர்கள் தேவனைத் தரிசிப்பார்கள் வச 8

பரிசுத்தம் இல்லை, அசுத்தம் இருக்கிறது குருட்டாட்டமிருக்கிறது வச 25,26

சமாதானம்பண்ணுகிறவர்கள் தேவனுடைய புத்திரர் என்னப்படுவார்கள். வச 9

மாய்மாலமும், நீதியின்மையும் வச27,28

துன்பப்படுகிறவர்கள் வச10-12

துன்பப்படுத்துகிறவர்கள் வச 29-33

முக்கிய பகுதிகள்

இயேசுவின் ஊழியத்தின் ஆரம்பம் (1:1-13)

அவருக்கு முன்னோடியவன் (1:1-8)

அவரது ஞானஸ்நானம் (1:9-11)

அவரது சோதனை (1:12-13)

இயேசுவின் கலிலேயா ஊழியம் (1:14-6:29)

ஆரம்பகால கலிலேயா ஊழியம் (1:14-3:12)

1. முதலாவது சீஷர்களை அழைத்தல் (1:14-20)

2. கப்பர்நகூமில் அற்பதங்கள் (1:21-34)

3.கலிலேயாவில் பிரசங்கித்தலும்,

சுகமளித்தலும் (1:35-45)

4. கப்பர்நகூமில் ஊழியம் செய்தல் (2:1-22)

5. ஓய்வுநாள் சர்ச்சை (2:23-3:12)

பிற்கால கலிலேயா ஊழியம் (3:13-6:29)

1.12 அப்போஸ்தலர்களை தெரிவுசெய்தல் (3:13-

19)

2.கப்பர்நகூமில் உபதேசம் செய்தல் (3:20-35)

3.ராஜ்யத்தின் உவமைகள் (4:1-34)

4.கலிலேயா கடலை அமைதிப்படுத்துதல் (4:35-41)

5.பிசாசு பிடித்தவனை குணமாக்குதல் (5:1-20)

6.கலிலேயாவில் இன்னும் அதிசயங்கள் செய்தல் (5:21-43)

7. இயேசுவின் சொந்த ஊரில் அவிசுவாசம் (6:1-6)

8.ஆறு அப்போஸ்தல குழுக்கள் கலிலேயாவில் பிரசங்கித்தலும் குணமாக்குதலும் (6:7

9.இயேசுவின் ஊழியத்திற்கெதிரான ஏரோதுவின் எதிர்வினை (6:14-29)



*காரணமாய் கலிலேயாவிலிருந்து விலகுதல் (6:30-9:29)

கிழக்கு கடற்கரைப் பகுதிக்கு (6:30-52)

• கலிலேயாவின் மேற்கு கடற்கரைப் பகுதிக்கு (6:53- 7:23)

தீரு சீதோன் படடணங்களுக்கு (7:24-30)

*தெக்கப்போலி பகுதிக்கு (7:31-8:10)

*பிலிப்புச் செசரியா பட்டணத்தைச் சேர்ந்த கிராமங்களுக்கு (8:11-30)

மறுரூப மலைக்கு (8:31-9:29

• கலிலேயாவில் இறுதி ஊழியம் (9:30-50)

யூதேயா,பெரேயா பகுதிகளில் இயேசுவின் ஊழியம் (அதி 10)

விவாகரத்தை குறித்த உபதேசம் (10:1-12)

பிள்ளைகள் குறித்த உபதேசம் (10:13-16

ஐசுவரியமுள்ள வாலிபன் (10:17-31)

இரு சகோதர்களின் விண்ணப்பம் (10:32-45)

பர்திமேயுவுக்கு பார்வை கிடைக்கச்செய்தல் (10:46- 52)

இயேசுவின் பாடுகள் (அதி 11-15)

வெற்றிப் பிரவேசம் (11:1-11)

ஆலய சுத்தீகரிப்பு (11:12-19)

யூத தலைவர்களோடான சர்ச்சைகளின் முடிவு (11:20 -12:44)

காலத்தின் முடிவின் அடையாளங்கள் (அதி 13)

இயேசு அபிஷேகிக்கப்படுதல் (14:1-11)

• கர்த்தரின் பந்தி (14:12-26)

இயேசுவின் கைது, விசாரணை, மரணம் (14:27 15:47)

இயேசுவின் உயிர்த்தெழுதல் (அதி 16)
